open-index/open-wikipedia-markdown huggingface dataset:
Αφρικανική ορτυκομάνα

Η **αφρικανική ορτυκομάνα** (*Crex egregia - Κρεξ η εξαίρετος*) είναι πτηνό της οικογένειας των ραλλιδών. Εποχιακά απαντάται στο μεγαλύτερο μέρος της ζώνης εξάπλωσής της εκτός των βροχερών δασών και των εκτάσεων που έχουν χαμηλό δείκτη ετήσιας βροχοπτώσεως. Είναι μερικώς αποδημητικό πουλί, που κινείται μακριά από τον ισημερινό μόλις οι βροχές παράσχουν επαρκή κάλυψη χλόης ωστε να μπορεί να αναπαραχθεί αλλού. Έχουν καταγραφεί λίγες περιπτώσεις περιπλανώμενων πτηνών που έφτασαν σε νησιά του Ατλαντικού. Το είδος φωλιάζει σε μεγάλη ποικιλία τύπων ποωδών διαπλάσεων καθώς και σε γεωργικές εκτάσεις με ψηλές καλλιέργειες.

Η αφρικανική ορτυκομάνα έχει μαυριδερό το άνω μέρος του σώματος με καστανές ραβδώσεις, γαλαζωπό-γκρίζο το κάτω τμήμα του σώματος και ασπρόμαυρες ραβδώσεις στα πλευρά και την κοιλιά. Έχει ένα κοντόχοντρο κόκκινο ράμφος, κόκκινα μάτια και μία λευκή ταινία από το ράμφος ως πάνω από τα μάτια. Είναι μικρότερη από την στενότερη συγγενή της, την ορτυκομάνα· αυτό το είδος έχει επίσης πιο ανοιχτόχρωμο φτέρωμα και μία ταινία στο μάτι. Η *Κρεξ η εξαίρετος* έχει μια σειρά καλεσμάτων, με πιο χαρακτηριστική μία σειρά από γρήγορους τριβόμενους φθόγγους «κρρρ». Δραστηριοποιείται κατά την διάρκεια της ημέρας 

## Παραπομπές


## Εξωτερικοί σύνδεσμοι
* 

Κατηγορία:Ραλλίδες
Κατηγορία:Πτηνά της Αφρικής
Κωνσταντίνος Περραιβός

Ο **Κωνσταντίνος Περραιβός** (1907 - 1983) ήταν Έλληνας δημοσιογράφος και πολιτικός. Υπηρέτησε ως βουλευτής. Ασχολήθηκε με όλα τα είδη της δημοσιογραφίας.

## Σταδιοδρομία
Ανέπτυξε αντιστασιακή δράση. Υπήρξε διευθυντής της εφημερίδας «Ελευθερία» μετά τον εμφύλιο.
 
Πολιτικά ανήκε στο Κόμμα Φιλελευθέρων. Εξελέγη βουλευτής με την Ένωση Κέντρου στην εκλογική περιφέρεια Λάρισας στις εκλογές του 1963 και επανεξελέγη το 1964.

Μετά την κήρυξη της δικτατορίας του 1967, φυλακίστηκε μαζί με τους επίσης βουλευτές και δημοσιογράφους, Γραμματίδη και Γεωργίου.  Τα τελευταία χρόνια της ζωής του έγραφε στην «Ελευθερία» με το ψευδώνυμο «Ο παλιός».

Πέθανε στις 9 Σεπτεμβρίου 1983 και κηδεύτηκε την επομένη στη Λάρισα.

## Παραπομπές


Κατηγορία:Βουλευτές Λάρισας
Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές εκλεγμένοι με την Ένωση Κέντρου
Ιταλική Πολεμική Αεροπορία

Η **Ιταλική Αεροπορία** αποτελεί την πολεμική αεροπορία της Ιταλικής Δημοκρατίας. Ιδρύθηκε στις 28 Μαρτίου 1923 από τον Βασιλιά της Ιταλίας Βίκτωρα-Εμμανουήλ Γ΄. Το 2014 η ιταλική αεροπορία είχε στον στόλο της 557 αεροσκάφη.

## Εξοπλισμός

## Παραπομπές


## Εξωτερικοί σύνδεσμοι

*  

Αεροπορια
Ιταλια
Πάμπλο Ιγλέσιας Τουριόν

Ο **Πάμπλο Μανουέλ Ιγλέσιας Τουριόν**, Ph.D. (ισπανικά: *Pablo Manuel Iglesias Turrión*, ισπανική  προφορά ΔΦΑ: [ˈpaβlo iˈɣlesjas], γενν. 17 Οκτωβρίου 1978) είναι Ισπανός πανεπιστημιακός και πολιτικός, γνωστός ως ο επικεφαλής του ισπανικού κόμματος Ποδέμος (Podemos).

Ο Ιγλέσιας είναι λέκτορας Πολιτικών Επιστημών στο Πανεπιστήμιο Κομπλουτένσε της Μαδρίτης.

## Βιογραφία
### Νεαρή ηλικία και σπουδές
Γεννήθηκε στις 17 Οκτωβρίου το 1978 στη Μαδρίτη. Από την ηλικία των 13 άρχισε να ασχολείται με την αριστερά, διαβάζοντας Καρλ Μαρξ και Βλαντίμιρ Λένιν, ενώ εντάχθηκε και στην κομμουνιστική νεολαία, σε ηλικία 15 ετών. Κατόπιν, εν έτη 2001, έλαβε το πτυχίο του από τη Νομική, αλλά δεν τον ικανοποίησε τελικώς. Έτσι, συνέχισε με άλλο πτυχίο από τις Πολιτικές Επιστήμες, στο Πανεπιστήμιο Κομπλουτένσε της Μαδρίτης, καθώς και με διδακτορικό, που το πήρε το 2008, με τη διατριβή του στη συλλογική δράση.

### Ακαδημαϊκή καριέρα
Η ακαδημαϊκή του καριέρα και τα επιστημονικά του άρθρα έχουν κερδίσει βραβεία και επαίνους. Από το 2002 και έπειτα έχει δημοσιεύσει πάνω από 30 άρθρα σε ακαδημαϊκά περιοδικά.  Οι σπουδές, παρά το νεαρό της ηλικίας, τον οδήγησαν στη θέση του καθηγητή των Πολιτικών Επιστημών, στο Πανεπιστήμιο Κομπλουτένσε της Μαδρίτης.

### Πολιτική

Εκτός από τη μελέτη στα βιβλία των Λένιν, Μαρξ, μεγάλο ρόλο, ώστε να ασχοληθεί με την πολιτική έπαιξε, αρχικά η θανατική ποινή, που επιβλήθηκε στον παππού του, επί Φράνκο (η οποία ανακλήθηκε), και δεύτερον οι γονείς του, που ήταν μέλη και δη ενεργά του σοσιαλιστικού κινήματος.

Ο Ιγλέσιας έλαβε μέρος σε πολλά κινήματα, παγκόσμιας εμβέλειας, εναντίον της παγκοσμιοποίησης. Εκτός αυτών, μελέτησε τους Ζαπατίστας, και ίδρυσε διάφορες οργανώσεις, όπως τη *Νεολαία χωρίς μέλλον*.

Τον Ιανουάριο του 2014, μαζί με άλλους ανθρώπους δημιούργησαν το κόμμα Ποδέμος. Με σκοπό να συμμετάσχουν στις Ευρωεκλογές του 2014. Ο Πάμπλο εκλέχτηκε, σε ανοιχτή ψηφοφορία τόσο ως ο επικεφαλής του Ποδέμος, όσο και ευρωβουλευτής στις Ευρωεκλογές.

Ως μέλος του Ευρωκοινοβουλίου ορκίστηκε: «*Ναι, ορκίζομαι μέχρι οι πολίτες της χώρας μου να ανακτήσουν την κυριαρχία τους και τα κοινωνικά τους δικαιώματα*».

### Τηλεόραση
Γενικώς, ο Ιγλέσιας θεωρείται άκρως επικοινωνιακός άνθρωπος, έτσι ασχολείται και με διάφορες εκπομπές στην τηλεόραση. Μάλιστα, παρουσιάζει και μια πολιτική εκπομπή *La Tuerka*. Επίσης, παρουσιάζει και την εκπομπή Fort Apache. Οι εμφανίσεις του έχουν τόση μεγάλη επιτυχία, ώστε μια τηλεοπτική του συνέντευξη είχε συγκεντρώσει 3.000.000 θεατές.

## Βιβλία στα ελληνικά
### Βιβλία του Ιγλέσιας
*(2015) *Διεκδικώντας τη δημοκρατία*, εκδόσεις Λιβάνης- Νέα Σύνορα
### Βιβλιογραφία
*(2015) *Τα λέμε Πάμπλο... 11 κριτικά δοκίμια για το Podemos*, Συλλογικό, εκδόσεις Ισνάφι

## Παραπομπές


## Εξωτερικοί σύνδεσμοι

* Web profesional de Pablo Iglesias (ισπανικά)

Κατηγορία:Ισπανοί πολιτικοί
Κατηγορία:Ευρωβουλευτές
Πρωτάθλημα ποδοσφαίρου Κόστα Ρίκα

Το **Πρωτάθλημα ποδοσφαίρου Κόστα Ρίκα** (ισπανικά: *Fútbol de Primera División*, FPD) είναι επαγγελματικό πρωτάθλημα ποδοσφαιρικών συλλόγων στην Κόστα Ρίκα. Αποτελεί την κορυφαία κατηγορία στο σύστημα ποδοσφαιρικών πρωταθλημάτων της χώρας. Διοργανώτρια αρχή του πρωταθλήματος είναι η UNAFUT.

Στην Πριμέρα Ντιβισιόν μετέχουν 12 ομάδες και λειτουργεί με βάση το μοντέλο ανόδου και υποβιβασμού. Η κάθε αγωνιστική περίοδος χωρίζεται σε δύο διαστήματα, την *Ινβιέρνο* (Invierno, που σημαίνει *Χειμώνας*) , από τον Ιούλιο μέχρι τον Δεκέμβριο, και την *Βεράνο* (Verano, που σημαίνει *Καλοκαίρι*), από τον Ιανουάριο μέχρι τον Μάιο. Κάθε ομάδα αγωνίζεται συνολικά σε 32 με 44 παιχνίδια, ενώ όλα τα παιχνίδια της αγωνιστικής περιόδου είναι 412.

Τα περισσότερα παιχνίδια διεξάγονται τα Σάββατα και τις Κυριακές, αλλά πρόσφατα υπήρξαν παιχνίδια προγραμματισμένα για την Παρασκευή το απόγευμα και τη Δευτέρα το βράδυ. Επίσης, το πρωτάθλημα έχει ορισμένα παιχνίδια προγραμματισμένα για Τετάρτη βράδυ, σε περίπτωση που αυτά είναι εξ αναβολής.

## Ιστορία
Το πρωτάθλημα ιδρύθηκε στις 13 Ιουνίου του 1921, μετά από πρόσκληση που υποβλήθηκε από τη Γουατεμάλα στην Κόστα Ρίκα για να συμμετάσχει στην Εκατονταετηρίδα Αγώνων της. Συνολικά 12 σύλλογοι έχουν κερδίσει τον τίτλο.

Κατά το έτος 1921, δημιουργήθηκε η Εθνική Ένωση Ποδοσφαίρου (Liga Nacional de Fútbol) από τα σωματεία Αλαχουελένσε, Καρταχινές, Ερεδιάνο, Λα Λιμπερτάδ, Εσπανιόλα ντε Σαν Χοσέ, Λα Ουνιόν ντε Τρες Ρίος και Λιμονένσε, οι οποίες σχημάτισαν την Πριμέρα Ντιβισιόν. Το 1931, η Ένωση οργανώθηκε συγκεντρωτικά και μετονομάστηκε σε Ομοσπονδία Αθλητισμού Κόστα Ρίκα (Federación Deportiva de Costa Rica), ενώ αργότερα μετονομάστηκε σε Εθνική Ομοσπονδία Ποδοσφαίρου (Federación Nacional de Fútbol) και στη δεκαετία του 1970 πήρε την τελική της ονομασία σε Ομοσπονδία Ποδοσφαίρου Κόστα Ρίκα (Federación Costarricense de Fútbol, FEDEFUTBOL).

Το 1999, η FEDEFUTBOL συγκρότησε την Ένωση Ποδοσφαιρικών Σωματείων της Πριμέρα Ντιβισιόν (Unión de Clubes de Fútbol de la Primera División, UNAFUT) ως υπεύθυνη για τη διεξαγωγή της Πριμέρα Ντιβισιόν και των Άλτο Ρενδιμιέντο και Χουβενίλ Εσπεσιάλ (πρωταθλημάτων υποδομής των ομάδων της Πριμέρα Ντιβισιόν).

## Τρόπος διεξαγωγής
Η Πριμέρα Ντιβισιόν έχει δύο τουρνουά. Η μορφή και των δύο τουρνουά είναι η ίδια. Έχει τροποποιηθεί πολλές φορές τα τελευταία χρόνια. Στη σημερινή μορφή συμμετέχουν 12 ομάδες, οι οποίες αγωνίζονται (εντός και εκτός έδρας) σε συνολικά 22 παιχνίδια για κάθε μία. Οι τέσσερις πρώτες ομάδες προκρίνονται αυτόματα στην ιμιτελική φάση. Οι νικήτριες των ιμιτελικών προκρίνονται στον τελικό, ο οποίος καθορίζει την πρωταθλήτρια.

Οι νικήτριες των δύο διοργανώσεων (Ινβιέρνο και Βεράνο) προκρίνονται στο ΚΟΝΚΑΚΑΦ Τσάμπιονς Λιγκ. Σε περίπτωση που η ίδια ομάδα κερδίσει και τις δύο διοργανώσεις, η δεύτερη ομάδα της κατηγορίας.

## Τίτλοι

## Παραπομπές


## Eξωτερικοί σύνδεσμοι
* Επίσημη ιστοσελίδα

Κατηγορία:Ποδόσφαιρο στην Κόστα Ρίκα
Αμφίπλευρα

Τα **αμφίπλευρα** είναι τα ζώα με αμφίπλευρη συμμετρία, που σημαίνει ότι έχουν εμπρόσθιο και οπίσθιο άκρο, καθώς και άνω και κάτω και ως εκ τούτου, αριστερό και δεξιό. Αντίθετα, τα ακτινωτής συμμετρίας ζώα όπως οι μέδουσες έχουν επάνω μέρος και κάτω μέρος, αλλά όχι εμπρόσθιο και οπίσθιο.

Τα αμφίπλευρα είναι μία μείζων ομάδα ζώων, περιλαμβάνοντας την πλειονότητα των συνομοταξιών αλλά όχι τους σπόγγους, τα κνιδόζωα, τα πλακόζωα και τα κτενοφόρα. Για το μεγαλύτερο μέρος, τα αμφίπλευρα έμβρυα είναι τριπλοβλαστικά έχοντας τρία βλαστικά δέρματα:  ενδόδερμα, μεσόδερμα και εξώδερμα. Σχεδόν όλα είναι αμφίπλευρα συμμετρικά, ή τουλάχιστον κατά προσέγγιση· η πλέον αξιοσημείωτη περίπτωση είναι τα εχινόδερμα, τα οποία επιτυγχάνουν σχεδόν ακτινωτή συμμετρία ως ενήλικα, αλλά είναι αμφιπλεύρως συμμετρικά ως προνύμφες.

Πλην ελαχίστων συνομοταξιών (δηλαδή οι πλατυέλμινθες και τα γναθοστοματυλίδια), τα αμφίπλευρα διαθέτουν ολοκληρωμένους πεπτικούς σωλήνες με διαχωρισμένο στόμα και πρωκτό. Κάποια αμφίπλευρα δεν έχουν σωματικές κοιλοτήτες (δηλαδή οι Πλατυέλμινθες, τα Γαστρότριχα και τα Γναθοστοματυλίδια), ενώ άλλα εμφανίζουν πρωτογενείς σωματικές κοιλότητες.

## Εξωτερικοί σύνδεσμοι
* Tree of Life web project — Bilateria 
* University of California Museum of Paleontology — Systematics of the Metazoa

Κατηγορία:Ζώα
Ελληνικές θαλάσσιες θεότητες

Οι **ελληνικές θαλάσσιες θεότητες** είναι μία κατηγορία θεών και θεοτήτων της αρχαίας ελληνικής μυθολογίας.

Ο κύριος θεός σε αυτή την κατηγορία είναι ο Ποσειδώνας, ενώ υπάρχουν και άλλες υποκατηγορίες όπως οι Νηρηίδες, οι Ωκεανίδες κτλ. 

Αυτές οι θεότητες βρίσκονται και ζουν στις θάλασσες.

Μία από αυτές τις θεότητες είναι η Θέτις, μητέρα του ήρωα Αχιλλέα.

## Κατηγορίες θαλάσσιωv θεοτήτων

*Νηρηίδες
*Ωκεανίδες
*Ποταμοί
*Άλλοι θεοί

Κατηγορία:Θαλάσσιες θεότητες της ελληνικής μυθολογίας
The Neon God: Part 1 – The Rise

**The Neon God: Part 1 – The Rise** είναι ο τίτλος του ενδέκατου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Απρίλιο του 2004 μέσω της δισκογραφικής εταιρείας "Sanctuary Records".

Οι κριτικές που έλαβε ο δίσκος ήταν θετικές, με το "Allmusic" να του δίνει τρία αστέρια με άριστα τα πέντε, το "Sputnik Music" μέσο όρο βαθμολογιών 3,3 / 5 και το "Metal Archives" 81%.

Αυτός ήταν ο πρώτος δίσκος των W.A.S.P. που κατάφερε να μπει στο Top-30 κάποιου τσαρτ μετά το "*[[The Crimson Idol ]]*" του 1992, αφού έφθασε στο # 26 στη Φινλανδία και τη Σουηδία. Επίσης, ήταν ο τελευταίος δίσκος του συγκροτήματος στον οποίο συμμετείχε ο ντράμερ Στετ Χάουλαντ.

## Τραγούδια του δίσκου
**1. Overture** *(Lawless)* - 3:33
**2. Why Am I Here** *(Lawless)* - 0:34
**3. Wishing Well** *(Lawless)* - 3:34
**4. Sister Sadie (And the Black Habits)** *(Lawless)* - 7:42
**5. The Rise** *(Lawless)* - 2:29
**6. Why Am I Nothing** *(Lawless)* - 0:58
**7. Asylum #9** *(Lawless)* - 6:19
**8. The Red Room of the Rising Sun** *(Lawless)* - 4:41
**9. What I'll Never Find** *(Lawless)* - 6:02
**10. Someone to Love Me** *(Lawless)* - 0:51
**11. X.T.C. Riders** *(Lawless)* - 4:34
**12. Me & the Devil** *(Lawless)* - 0:53
**13. The Running Man** *(Lawless)* - 4:19
**14. Raging Storm** *(Lawless)* - 5:45

## Θέσεις τσαρτ
***The Neon God: Part 1 – The Rise*** *(άλμπουμ)*

***Επίσημη κυκλοφορία: [[6 Απριλίου]] [[2004]]***

## Τα μέλη των W.A.S.P.
Το "*The Neon God: Part 1 – The Rise*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα
* **Ντάρελ Ρόμπερτς** - κιθάρα
* **Μάικ Ντούντα** - μπάσο, φωνητικά
* **[[Φράνκι Μπανάλι]]** - τύμπανα, κρουστά
* **[[Στετ Χάουλαντ]]** - τύμπανα στο "*Wishing Well*"

## Παραπομπές


## Πηγές
* The Neon God: Part 1 – The Rise - WASP | Songs, Reviews, Credits, Awards | AllMusic
* W.A.S.P. - The Neon God: Part 1 – The Rise (album review ) | Sputnikmusic
* W.A.S.P. - The Neon God: Part 1 – The Rise - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 2004
Λάρδος

Η **Λάρδος** είναι παραδοσιακό χωριό της Ρόδου στα Δωδεκάνησα.

## Γενικά στοιχεία
Η Λάρδος βρίσκεται πολύ κοντά στη Λίνδο, σε απόσταση 52 χλμ. νοτιοανατολικά της πόλεως Ρόδου. Είναι χτισμένη σε υψόμετρο μόλις 18 μέτρων από την επιφάνεια της θάλασσας και ανήκει διοικητικά στο Δήμο Ρόδου. Στη δενδρόφυτη πλατεία του χωριού υπάρχει βρύση κατασκευασμένη την περίοδο της Ιταλοκρατίας, η οποία τροφοδοτείται από το τρεχούμενο νερό κοντινής πηγής.

Σε μικρή απόσταση από το χωριό σώζονται τα θεμέλια του τείχους και των πύργων του βυζαντινού κάστρου της Λάρδου. Το 1309 μ.Χ. τόσο το οχυρό, όσο και το ίδιο το χωριό είχαν παραχωρηθεί από τους Ιωαννίτες ιππότες στον Γενουάτη αριστοκράτη ναύαρχο *Vignolo de' Vignoli*, ο οποίος διατηρούσε τιμάρια στη Ρόδο, ως αναγνώριση για την βοήθεια που τους παρείχε στην κατάληψη της Ρόδου και των γύρω νησιών.

Εξέχουσας σημασίας για την περιοχή είναι και η γυναικεία μονή της Παναγιάς της Υψενής, η οποία κρυμμένη μέσα στο δάσος διανύει τη δική της ιστορία και διαδρομή. Η χρονολογία κτίσης της τοποθετείται πριν τα 1800 από τον Όσιο Μελέτιο και είναι αφιερωμένη στην Κοίμηση της Θεοτόκου. Μέχρι τα τέλη του 19ου αιώνα, η μονή είναι γνωστή ως «Μονή του Ύψους», ενώ από τις αρχές του 20ου αιώνα επικράτησε το όνομα «Υψενή» από το ύψος στο οποίο είναι χτισμένη.

Στην έκταση που καταλαμβάνει το χωριό έχουν εντοπιστεί πολλά και ενδιαφέροντα αρχαιολογικά ευρήματα, όπως για παράδειγμα το αρχαίο υπαίθριο ορυχείο "λάρδιου μαρμάρου" κοντά στο σπήλαιο του Αγ. Γεωργίου, όπου στην αρχαιότητα λατρευόταν η Άρτεμις, το ορυχείο ασβεστολίθου στη θέση "Μάρμαρα" ή "Σφηνιές", και το ορυχείο μαύρου και κόκκινου λίθου στη θέση "Εξοχή".

## Διοικητικά - Πληθυσμιακά στοιχεία
Αναφέρεται επίσημα το 1948 στο ΦΕΚ 248Α - 28/09/1948 να ορίζεται έδρα της ομώνυμης νεοϊδρυθείσας κοινότητας. Σύμφωνα με το προγράμμα Καλλικράτης και την τροποποίησή του Κλεισθένης Ι, αποτελεί την Κοινότητα Λάρδου η οποία υπάγεται στην Δημοτική Ενότητα Λινδίών του Δήμου Ρόδου ενώ σύμφωνα με την απογραφή του 2011 έχει 1.380 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Φωτογραφίες

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Return to the Apocalyptic City

***Return to the Apocalyptic City*** είναι ο τίτλος του ΕΡ του αμερικάνικου thrash metal συγκροτήματος Testament, το οποίο κυκλοφόρησε σε μορφή δίσκου βινυλίου, CD και κασέτας, τον Απρίλιο του 1993 μέσω της δισκογραφικής εταιρείας "Megaforce".

Το ΕΡ περιελάμβανε τέσσερα κομμάτια ηχογραφημένα ζωντανά στο Palladium του Λος Άντζελες κατά την περιοδεία για την προώθηση του άλμπουμ "*[[The Ritual]]*", το "*Reign of Terror*" ηχογραφημένο το 1988 και μία σινγκλ έκδοση της μπαλάντας "*Return to Serenity*".

## Τραγούδια του δίσκου
**1. Over the Wall (live)** *(Souza, Peterson, Skolnick, Christian)* - 5:29
**2. So Many Lies (live)** *(Billy, Peterson, James, Skolnick)* - 6:13
**3. The Haunting (live)** *(Souza, Peterson, Skolnick, Christian)* - 4:28
**4. Disciples of the Watch (live)** *(Billy, Peterson, Skolnick)* - 4:38
**5. Reign of Terror** *(Peterson)* - 4:49
**6. Return to Serenity (radio edit)** *(Billy, James, Peterson)* - 4:32

## Τα μέλη των Testament
Οι μουσικοί οι οποίοι ηχογράφησαν το "*Return to the Apocalyptic City*" είναι οι εξής:
* **[[Τσακ Μπίλι]]** - φωνητικά
* **[[Άλεξ Σκόλνικ]]** - κιθάρα στα "*Reign of Terror*" και "*Return to Serenity*"
* **Γκλεν Αλβελάις** - κιθάρα στις ζωντανές ηχογραφήσεις
* **[[Έρικ Πίτερσον]]** - κιθάρα
* **[[Γκρεγκ Κρίστιαν]]** - μπάσο
* **[[Λούι Κλεμέντε]]** - τύμπανα στα "*Reign of Terror*" και "*Return to Serenity*"
* **[[Πολ Μπόσταφ]]** - τύμπανα στις ζωντανές ηχογραφήσεις

## Παραπομπές


## Πηγές
* Return to the Apocalyptic City - Testament | Songs, Reviews, Credits, Awards | AllMusic
* Testament - Return to the Apocalyptic City | Sputnikmusic
* Testament - Return to the Apocalyptic City - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1993
Μιχαήλ Λαντζανάκης

Ο **Μιχαήλ Λαντζανάκης** (Πεύκοι Λασιθίου, 3 Μαρτίου 1909 - Σητεία, 9 Απριλίου 1989), του Νικολάου και της Μαρίας, ήταν Έλληνας γιατρός και πολιτικός, ο οποίος υπηρέτησε ως Πρόεδρος της Κοινότητας και Δήμαρχος Σητείας, όπως επίσης και ως βουλευτής Λασιθίου. 

## Βιογραφία
### Νεανικά χρόνια και επαγγελματική δραστηριότητα
Γεννήθηκε στους Πεύκους στις 3 Μαρτίου (15 Μαρτίου με το νέο ημερολόγιο) του 1909. Στη γενέτειρά του έμαθε τα πρώτα γράμματα μέχρι και την Δ΄ Δημοτικού, ενώ τις δύο τελευταίες τάξεις τις τελείωσε στο Χανδρά και έπειτα φοίτησε στο Γυμνάσιο της Σητείας. Ολοκλήρωσε το Πανεπιστήμιο της Αθήνας το 1933 και σπούδασε Ιατρική. Εν συνεχεία υπηρέτησε τη στρατιωτική του θητεία ως έφεδρος αξιωματικός και μετά ως μόνιμος στη Σητεία.
Υπηρέτησε στο νοσοκομείο της Σητείας, το οποίο ήταν αδελφάτο (στην οικία του μετέπειτα βουλευτή Φοίβου Ιωαννίδη) και είχε μόλις 10 κλίνες εκείνη την εποχή. 

### Αντιστασιακή δράση και ιατρικό λειτούργημα
Κατά την περίοδο της Κατοχής οργανώθηκε στην αντίσταση κατά των Γερμανών και για τη δράση του τιμήθηκε με μετάλλιο. Ως γιατρός ήταν αλτρουιστής και συνήθιζε να παρέχει τις υπηρεσίες του αμισθί. Αναφέρεται χαρακτηριστικά η περίπτωση που πήγε στη Ζάκρο από τη Σητεία καβαλώντας τη φοράδα του και ξέσπασε θαλασσοταραχή, με αποτέλεσμα ο ίδιος να προλάβει να πεταχτεί από το ζώο, το οποίο παρασύρθηκε από τα κύματα και πνίγηκε. Σε μια άλλη περίπτωση, στο Παλαίκαστρο βοήθησε με επιτυχία στον τοκετό μιας γυναίκας, αν και δεν είχε ιδιαίτερες γνώσεις μαιευτικής. Την επομένη, ο πατέρας του παιδιού που μόλις είχε έρθει στον κόσμο, του προσέφερε σαν δώρο για να τον ευχαριστήσει έναν ζωντανό κόκορα. Ο Λαντζανάκης αρνήθηκε ευγενικά την προσφορά, τονίζοντας ότι προς το παρόν δεν ήταν τόσο φτωχός, ώστε να στερήσει τον κόκορα από τον πατέρα και τα παιδιά του.

### Οικογένεια
Ο Μιχάλης Λαντζανάκης παντρεύτηκε με τη Στεφανία Ζαχαριάδου στις 17 Ιουλίου 1932. Απέκτησαν 2 κόρες, την Ιωάννα και την Ανθή. 

### Πολιτική σταδιοδρομία
#### Δήμαρχος
Ο Λαντζανάκης εξελέγη πρόεδρος όταν ακόμα η Σητεία ήταν κοινότητα, το 1936. Το 1954 κέρδισε τις δημοτικές εκλογές και ανέλαβε Δήμαρχος Σητείας. Κατά τη δημαρχία του έγιναν οι πρώτες αποχετεύσεις, ασφαλτοστρώθηκε η Πλατεία Πολυτεχνείου και διανοίχτηκαν 12 οδοί. Ο πρώτος δρόμος που άνοιξε έγινε εν μια νυκτί, όταν μαζί με μερικούς δημοτικούς συμβούλους πήρε τις μπουλντόζες και πήγαν σε έναν τόπο με αμπέλια (σημερινή οδός Παπαναστασίου). Την επομένη ο δήμαρχος κρύφτηκε, φοβούμενος την οργή των ιδιοκτητών των αμπελιών. Σύντομα όμως τον ευγνωμονούσαν για το δρόμο που φτιάχτηκε.

#### Βουλευτής
Πολιτεύτηκε με την Ένωση Κέντρου - Νέες Δυνάμεις. Στις εκλογές του 1974 συγκέντρωσε 6.750 ψήφους και εξελέγη βουλευτής Λασιθίου. Το κόμμα του μετονομάστηκε σε ΕΔΗΚ το 1976. Αποσύρθηκε από τον πολιτικό στίβο το 1977.

Απεβίωσε σε ηλικία 80 ετών στη Σητεία το 1989. Το όνομά του φέρει δρόμος της Σητείας.

## Παραπομπές


## Πηγές
* 

Κατηγορία:Έλληνες ιατροί του 20ού αιώνα
Κατηγορία:Βουλευτές Λασιθίου
Κατηγορία:Δήμαρχοι Σητείας
Κατηγορία:Βουλευτές εκλεγμένοι με την Ένωση Δημοκρατικού Κέντρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Isle of Wight (μουσικό άλμπουμ)

***Isle of Wight*** είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή δίσκου βινυλίου τον Νοέμβριο του 1971 μέσω της δισκογραφικής εταιρείας "Polydor Records".

Η ηχογράφηση του άλμπουμ πραγματοποιήθηκε στις 30 Αυγούστου 1970 στο φεστιβάλ "Isle of Wight" της Αγγλίας, στην τελευταία ζωντανή εμφάνιση του Χέντριξ στο Ηνωμένο Βασίλειο πριν τον θάνατο του, μερικές ημέρες αργότερα. Η φωτογραφία του εξωφύλλου είναι τραβηγμένη στην συναυλία του στο Deutschlandhalle του Βερολίνου, στις 4 Σεπτεμβρίου 1970.

Το άλμπουμ ανέβηκε στο βρετανικό Top-20 φθάνοντας μέχρι το # 17 και σκαρφάλωσε στο # 26 των νορβηγικών τσαρτ.

## Τραγούδια του δίσκου
**1. Midnight Lightning** *(Hendrix)* - 7:21
**2. Foxy Lady** *(Hendrix)* - 8:40
**3. Lover Man** *(James)* - 3:18
**4. Freedom** *(Hendrix)* - 4:21
**5. All Along the Watchtower** *(Dylan)* - 4:27
**6. In from the Storm** *(Hendrix)* - 6:08

## Θέσεις τσαρτ
***Isle of Wight*** *(άλμπουμ)*

***Επίσημη κυκλοφορία: [[Νοέμβριος]] [[1971]]***

## Τα μέλη των Experience
Οι μουσικοί οι οποίοι ηχογράφησαν το "*Isle of Wight*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Μπίλι Κοξ]]** - μπάσο
* **[[Μιτς Μίτσελ]]** - τύμπανα

## Παραπομπές


## Πηγές
* Isle of Wight - Jimi Hendrix | Songs, Reviews, Credits, Awards | AllMusic
* Jimi Hendrix - Isle Of Wight (Vinyl, LP, Album) at Discogs
* JIMI HENDRIX Blue Wild Angel: Live at the Isle of Wight reviews and MP3 - Prog Archives

Κατηγορία:Δισκογραφία του Jimi Hendrix
Κατηγορία:Άλμπουμ του 1971
Προφίλια

Η **Προφίλια** ή τα Προφύλια (μέχρι το 1951) είναι παραδοσιακό χωριό της νότιας Ρόδου. 

## Γενικά στοιχεία
Τα Προφίλια είναι κτισμένα στην πλαγιά του όρους Γέρακα σε υψόμετρο 382 μέτρων από την επιφάνεια της θάλασσας. Διοικητικά ανήκουν στο Δήμο Ρόδου και απέχει περίπου 77 χιλιόμετρα (μέσω νέου οδικού άξονα) ή 84 χιλιόμετρα (μέσω παλαιού οδικού άξονα) από το κέντρο της πρωτεύουσας του νησιού. 

Το χωριό είναι πόλος έλξης κυρίως για τους εκδρομείς που επιζητούν επαφή με τη φύση, καθώς διαθέτει πλούσια χλωρίδα και πανίδα. Στα πευκοδάση της φιλοξενείται το ελάφι *Dama dama*, γνωστότερο ως «πλατόνι της Ρόδου». Η συγκεκριμένη περιοχή προστατεύεται από το Ευρωπαϊκό Δίκτυο «Natura 2000». 

Το χωριό διαθέτει αρκετές εκκλησίες, όπως ο Αρχάγγελος Μιχαήλ και ο Άγιος Γεώργιος, η ανέγερση των οποίων χρονολογείται στον 16ο αιώνα. Στο κέντρο του χωριού βρίσκεται η εκκλησία αφιερωμένη στο Γενέσιον της Παναγίας, από τη βόρεια πλευρά της αυλής της οποίας μπορεί κανείς να απολαύσει τη θέα προς το ορεινό ανάγλυφο του Αττάβυρου που ανοίγεται στον ορίζοντα.

Ο ναός του Γενεσίου της Θεοτόκου (8. Σεπτεμβρίου) αποτελεί τον καθεδρικό ναό του οικισμού. Αυτός ανηγέρθη επί των ερειπίων μίας μεγάλων διαστάσεων τρίκλιτης, ξυλόστεγης βασιλικής, του απλού ελληνιστικού τύπου, πιθανώς του 5ου ή του 6ου αι.

Ο και σήμερα διατηρούμενος ναός είναι ένα ορθογωνίου κατόψεως οικοδόμημα (εξωτ. διαστ. 18,65 Χ 7,15 μέτρα), το οποίον περατούται προς Ανατολάς σε μίαν αψίδα, εσωτερικά ημικυκλική και εξωτερικά πεντάπλευρη. Ο ναός καλύπτεται με συνδυασμό  διασταυρουμένων καμαρών (σταυροθόλια).  Αυτός ανηγέρθη πιθανώς κατά το δεύτερο μισό του 19ου αι. και ανήκει στον λεγόμενο "Δωδεκανησιακό αρχιτεκτονικό τύπο" ναών. Ο αρχιτεκτονικός αυτός τύπος απαντά κυρίως στα Δωδεκάνησα και στα ΝΔ παράλια της Μικράς Ασίας ή Ανατολίας και εμφανίζει νεογοτθικές επιδράσεις από την τέχνη της Δύσεως. ΝΔ. του ναού και σε μικρή απόσταση από αυτόν υψώνεται πυργοειδές κωδωνοστάσιο, το οποίο σύμφωνα με την σωζόμενη κτητορική επιγραφή ανηγέρθη το έτος 1933 και εμφανίζει νεοκλασικές επιδράσεις.

ΝΑ του ναού του Γενεσίου της Θεοτόκου, σε μικρή απόσταση από αυτόν και σε χαμηλότερο άνδηρο, κείται ο ναός του Ταξιάρχου Μιχαήλ (8, Νοεμβρίου). Πρόκειται για μικρών διαστάσεων μονόχωρο και καμαροσκέπαστο οικοδόμημα, το οποίο περατούται προς Α σε μία ημικυκλική αψίδα. Οι εσωτερικές επιφάνειες των τοίχων του ναϋδρίου αυτού  καλύπτονται με λαϊκότροπες τοιχογραφίες του έτους 1617, σύμφωνα με την σωζόμενη κτητορική επιγραφή.

## Παραπομπές


Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Χερμάν Βάργας Γιέρας

Ο  **Χερμάν Βάργας Γιέρας** (ισπανικά: **Germán Vargas Lleras**, γεννήθηκε 19 Φεβρουαρίου 1962) είναι Κολομβιανός νομικός και πολιτικός και αντιπρόεδρος της χώρας από το 2014 ως το 2017. Προηγουμένως ήταν ο 2ος Υπουργός Οικισμού από το 2010 με το 2013 και ταυτόχρονα ήταν επίσης και ο 9ος υπουργός εσωτερικών και, και ως το 2011, υπουργός Δικαιοσύνης. Από το 1994 έως το 2008, ήταν γερουσιαστής της Κολομβίας για 4 θητείες. Στην συνέχεια εκλέχτηκε αντιπρόεδρος της χώρας με τον συνδυασμό του Χουάν Μανουέλ Σάντος. Είναι επίσης μέλος του κόμματος Ριζική Αλλαγή.

## Βιογραφία
Γεννήθηκε στις 19 Φεβρουαρίου 1962 στην Μπογκοτά. Αποφοίτησε από το Πανεπιστήμιο του Ροσάριο, όπου έλαβε πτυχίο νομικής, και πήγε στην Ισπανία για να πάρει διδακτορικό στις Πολιτικές Επιστήμες στο Πανεπιστήμιο της Μαδρίτης. Είναι εγγονός του πρώην προέδρου της Κολομβίας Κάρλος Γιέρας Ρεστρέπο και ανεψιός του πρώην υποψήφιου για την προεδρία Κάρλος Γιέρας ντε λα Φουέντε. 

## Εξωτερικοί σύνδεσμοι

* Επίσημο site του αντιπροέδρου της Κολομβίας

Κατηγορία:Κολομβιανοί πολιτικοί
Στέφανος Ζίντζος

Ο **Στέφανος Ζίντζος** (1917-1992) ήταν Έλληνας ξιφομάχος που αγωνίστηκε στους Ολυμπιακούς Αγώνες του 1948.

Ο Ζίντζος γεννήθηκε στην Αλεξάνδρεια της Αιγύπτου. Ξεκίνησε να ασχολείται με τον αθλητισμό κατά τη διάρκεια της παραμονής του στο Βέλγιο (1919–1933), όπου από 12 ετών ασχολήθηκε με την ξιφασκία. Το 1933 εγκαταστάθηκε στην Αθήνα, όπου υπήρξε μέλος της Αθηναϊκής Λέσχης και του Πανελληνίου Γ.Σ.. Στους Ολυμπιακούς Αγώνες του Λονδίνου μετείχε στην ξιφασκία και στο αγώνισμα «φλερέ». Από τα βασικά στελέχη της εθνικής ομάδας ξιφασκίας κατά την περίοδο 1948–1952, ήταν ταυτόχρονα σύμβουλος του Πανελληνίου Γ.Σ.. Το 1951 στους Μεσογειακούς Αγώνες της Αλεξανδρείας έφθασε στον τελικό του ξίφους ασκήσεως. Στο Πανελλήνιο πρωτάθλημα ξιφασκίας του 1952 αναδείχθηκε πρωταθλητής στο «φλερέ» με τον Πανελλήνιο Γ.Σ.. Από το 1973 μέχρι το 1977 διετέλεσε πρόεδρος της ελληνικής Ομοσπονδίας Ξιφασκίας.

## Παραπομπές


## Πηγές - εξωτερικοί σύνδεσμοι
* Η σελίδα του Σ. Ζίντζου στην Ε.Σ.Ο.Α. με φωτογραφία

Κατηγορία:Έλληνες αθλητές της ξιφασκίας
Κατηγορία:Αθλητές στους Θερινούς Ολυμπιακούς Αγώνες 1948
Κατηγορία:Αθλητές της ξιφασκίας στους Μεσογειακούς Αγώνες 1951
Κατηγορία:Πανελλήνιος Γ.Σ.
Ίστριος

Η **Ίστριος** είναι οικισμός στην Ρόδο και τα Δωδεκάνησα.

## Γενικά στοιχεία
Η Ίστριος βρίσκεται στο κεντρικό τμήμα του νησιού και προς το νότιο, κτισμένο σε οροπέδιο με υψόμετρο 260 μέτρων από την επιφάνεια της θάλασσας.  Διοικητικά είναι έδρα της ομώνυμης κοινότητας που υπάγεται στη δημοτική ενότητα Νότιας Ρόδου του Δήμου Ρόδου και απέχει περίπου 80 χλμ. (μέσω νέου οδικού άξονα) ή 85,2 χλμ. (μέσω παλαιού οδικού άξονα) από το κέντρο της πρωτεύουσας του νησιού.

Η περιοχή που εκτείνεται γύρω από την Ίστριο προς το Φράγμα Απολακκιάς και προς Προφίλια, αποτελεί καταφύγιο άγριας πανίδας (πέρδικα, λαγός, ελάφι *Dama dama*, γνωστότερο ως «πλατόνι της Ρόδου» κ.α.) και προστατεύεται από το ευρωπαϊκό δίκτυο "Natura 2000".

Χάρη στη μεγάλη φυσική της ομορφιά (πευκοδάση, αμπέλια, ελαιώνες, καταρράκτες κ.α.), η Ίστριος και τα περίχωρά της αποτελούν ένα από τα ομορφότερα τοπία ιδανικά για πεζοπορία και επαφή με τη φύση. Από τα ψηλότερα σημεία του χωριού μπορεί κανείς να απολαύσει την πανοραμική θέα προς την Απολακκιά και στο βάθος του ορίζοντα τα βουνά προς τα Σιάννα και τη Μονόλιθο.

Το χωριό διαθέτει αρκετές εκκλησίες και ξωκλήσια, όπως αυτό του Αγίου Μερκουρίου χτισμένο τον 17ο αιώνα πάνω σε παλιότερο βυζαντινό ναό, καθώς και τη μεγάλη ενοριακή εκκλησία του ιδίου Αγίου στο κέντρο του χωριού με το ξυλόγλυπτο τέμπλο, το βοτσαλωτό δάπεδο και την εικόνα του Αγίου ιστορημένη από Κρητικό ζωγράφο.

Το χωριό πήρε το όνομά του, από τον Ίστρο, κάτοικο κάποιου οικισμού. Άλλη παράδοση λέει ότι το χωριό πήρε το όνομά του από τον ποταμό Ίστρο που βρίσκεται δίπλα από το χωριό. Σαν οικισμός, το χωριό υπήρχε στα αρχαία χρόνια. Αυτό το μαρτυρούν οι τάφοι κλασικής περιόδου που βρέθηκαν το 1948 στην τοποθεσία Κοκκινάι, κατά την διάνοιξη του δρόμου Ίστριος-Απολακκιά.  Ο οικισμός την κλασσική περίοδο ανήκε στο δήμο Βρασίων του κράτους των Λινδίων.                         Την εποχή της Ιπποκράτειας σε διάταγμα του μεγάλου Μαγίστρου Battista Orsini(1474-1475) το χωριό αναφέρεται σαν Stridio. Ο οικισμός εξακολουθεί να υπάρχει και κατά την βυζαντινή περίοδο και κατά την εποχή της Τουρκοκρατίας.                         Το γλωσσικό ιδίωμα της Ιστρίου κατατάσσεται στην δωρική διάλεκτο. Αυτό φαίνεται από τις λέξεις-τοπωνύμια. Βάσσες, δωρικός τύπος του βήσσα=κοιλάδα με δάση. Σαλάνες-τοποθεσία με κήπους κλειστή γύρω γύρω από λόφους, από το δωρικό σελάνα=σελήνη.

## Παραπομπές


## Εξωτερικοί σύνδεσμοι
* 

Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου
Παναγία του Λορέτο (Καραβάτζιο)

Η ***Παναγία του Λορέτο*** (ή *Η Παναγία των Προσκυνητών*) είναι πίνακας ζωγραφικής του Ιταλού ζωγράφου Καραβάτζιο, που δημιουργήθηκε κατά τη χρονική περίοδο 1605 - 1606. Σήμερα βρίσκεται στο παρεκκλήσιο *Καβαλέττι* (Cavalletti) του ιερού ναού του Αγίου Αυγουστίνου της Ρώμης, πλησίον της πλατείας (piazza) Ναβόνα. Απεικονίζει την εμφάνιση της ανυπόδητης Παρθένου και του γυμνού Ιησού - βρέφους σε δύο χωρικούς - προσκυνητές. 

Το 1603 οι κληρονόμοι του μαρκησίου Ερμέτε Καβαλέττι (Ermete Cavalletti), ο οποίος είχε αποβιώσει στις 21 Ιουλίου του 1602, παρήγγειλαν τον πίνακα, με θέμα την Παναγία του Λορέτο, προκειμένου να τον τοποθετήσουν στο οικογενειακό παρεκκλήσιο. Ακολουθώντας τη διαθήκη του μαρκησίου, οι κληρονόμοι του απέκτησαν πρώτα το παρεκκλήσιο - που έλαβε το οικογενειακό τους όνομα - στον ιερό ναό του Αγίου Αυγουστίνου στη Ρώμη. 

Ο Τζιοβάννι Μπαλιόνε (Giovanni Baglione), ανταγωνιστής του Καραβάτζιο (και αργότερα και βιογράφος του), ο οποίος είχε επιτύχει την επί δεκαπενθήμερη φυλάκιση του νεαρού τότε καλλιτέχνη ύστερα από διαμάχη τους, έγραψε αργότερα ότι η αποκάλυψη αυτού του πίνακα προκάλεσε "τα χαχανητά του κοινού" (*schiamazzo*). Ο σάλος που προκλήθηκε δεν ήταν χωρίς αιτιολογία: Η Παρθένος απεικονίζεται ανυπόδητη, όπως ακριβώς και οι προσκυνητές της. Η πόρτα στην οποία στέκεται δεν ανήκει σε κάποιο πολυτελές κτίσμα, αντίθετα πλάι της διακρίνεται ένας μερικώς ξεφτισμένος τοίχος με μερικά τούβλα. Μόνο μια ανεπαίσθητη άλως γύρω από αυτήν και το τέκνο της αποκαλύπτει την αγιότητά της. Μολονότι ως μορφή είναι όμορφη, η Παρθένος θα μπορούσε να είναι οποιαδήποτε γυναίκα, που εμφανίζεται μέσα από το νυκτερινό σκοτάδι. Όπως και σε πολλά άλλα έργα του Καραβάτζιο εκείνης της περιόδου, όπως η *επίκληση του Αγίου Ματθαίου* και η *Μεταστροφή του Αγίου Παύλου*, ο πίνακας απεικονίζει μια σκηνή στην οποία ο καθημερινός, απλός άνθρωπος αντικρίζει το θείο, το οποίο απεικονίζεται σχεδόν όπως και ο ίδιος ο καθημερινός άνθρωπος. Το γυναικείο μοντέλο που απεικονίζεται στον πίνακα φαίνεται ότι είναι το ίδιο με αυτό του πίνακα του 1605 "Η Παναγία και το Βρέφος με την Αγία Άννα" (*Dei Palafrenieri*) που βρίσκεται στην Πινακοθήκη Μποργκέζε.

## Παραπομπές


Κατηγορία:Έργα ζωγραφικής του Μικελάντζελο Μερίζι ντα Καραβάτζιο
Διεθνής Δύναμη Αρωγής για την Ασφάλεια

Η **Διεθνής Δύναμη Αρωγής για την Ασφάλεια** (αγγλικά: *International Security Assistance Force*, **ISAF**) ήταν μια ΝΑΤΟϊκή αποστολή ασφαλείας στο Αφγανιστάν, που ιδρύθηκε από το Συμβούλιο Ασφαλείας των Ηνωμένων Εθνών τον Δεκέμβριο του 2001 με το ψήφισμα 1386, όπως προβλέφθηκε από τη συμφωνία της Βόννης. Ο κύριος σκοπός της ήταν να εκπαιδεύσει τις Αφγανικές Εθνικές Δυνάμεις Ασφαλείας (ANSF) και να βοηθήσει το Αφγανιστάν για την ανοικοδόμηση βασικών κυβερνητικών οργάνων, αλλά επίσης ασχολείται και με τον πόλεμο με αντάρτικες ομάδες.

Η ISAF διέκοψε τη λειτουργία της και διαλύθηκε το Δεκέμβριο του 2014, ενώ ορισμένα στρατεύματα παρέμειναν με συμβουλευτικό ρόλο ως διάδοχη αποστολή της οργάνωσης ISAF, με την ονομασία Αποστολή Αποφασιστικής Υποστήριξης.

## Παραπομπές


## Εξωτερικοί σύνδεσμοι
* 

Διεθνης Δυναμη Αρωγης για την Ασφαλεια
Κατηγορία:Πόλεμος στο Αφγανιστάν 2001 - 2021
Παγκόσμιο Πρωτάθλημα Συλλόγων Ποδοσφαίρου 2000

Το **Παγκόσμιο Πρωτάθλημα Συλλόγων 2000** (αγγλικά: *2000 FIFA Club World Championship*) ήταν το εναρκτήριο Παγκόσμιο Πρωτάθλημα Συλλόγων της FIFA και αφορούσε ομάδες ποδοσφαίρου ανδρών. Έλαβε χώρα στη Βραζιλία από 5 Ιανουαρίου έως 14 Ιανουαρίου του 2000. Η ΦΙΦΑ, ο διεθνής οργανισμός που ελέγχει το ποδοσφαίρο, επέλεξε τη Βραζιλία ως διοργανώτρια χώρα στις 3 Σεπτεμβρίου 1997, καθώς η παρουσίασή της βρέθηκε να είναι η ισχυρότερη μεταξύ των συνολικά εννέα υποψηφίων. Η κλήρωση έγινε στο Copacabana Palace στο Ρίο ντε Τζανέιρο στις 14 Οκτωβρίου του 1999. Όλοι οι αγώνες διεξήχθησαν στο Στάδιο Μαρακανά του Ρίο ντε Τζανέιρο και στο Στάδιο Μορουμπί του Σάο Πάολο.

## Ομάδες
Οι ομάδες που προκρίθηκαν για το τουρνουά είναι:

## Πρώτη φάση

### Πρώτος όμιλος

### Δεύτερος όμιλος

## Τελικός


## Παραπομπές


## Εξωτερικοί σύνδεσμοι
* 

2000
Βαρζάνης

Με το εξελληνισμένο όνομα **Βαρζάνης** (4ος αι. π.Χ.) είναι γνωστός ένας αρχαίος Πέρσης, έμπιστος του σατράπη της Βακτριανής Βήσσου και επίλεκτο μέλος της ακολουθίας του. Κατά την εξέλιξη της εκστρατείας του Μεγάλου Αλεξάνδρου στην Περσία, ο Βαρζάνης στάλθηκε από τον Βήσσο στην Παρθική και υπεκίνησε εξέγερση των κατοίκων της εναντίον των εκεί μακεδονικών φρουρών. Ανέλαβε μάλιστα ο ίδιος τη σατραπεία (330-329 π.Χ.). Τότε ο Φραταφέρνης, που είχε τοποθετηθεί από τον Αλέξανδρο σατράπης της περιφέρειας, συνέλαβε τον Βαρζάνη και τον οδήγησε δεμένο στα Ζαρίασπα, όπου ο Μέγας Αλέξανδρος είχε συστήσει δικαστήριο σύμφωνο με το παλαιό περσικό τυπικό, για να δικάσει τον Βαρζάνη και τους συνενόχους του Πέρσες υψηλούς αξιωματούχους. Καταδικάσθηκαν και τιμωρήθηκαν σκληρά.

## Πηγές
* Το  αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 7, σελ. 801

Κατηγορία:Πέρσες
Κατηγορία:Εκστρατεία του Μεγάλου Αλεξάνδρου
Ισίδωρος Κούβελος

Ο **Ισίδωρος Κούβελος** (γεννημένος στην Αθήνα το 1953) είναι Έλληνας επιχειρηματίας που δραστηριοποιείται στο χώρο της ναυτιλίας, αθλητικός παράγοντας και Πρόεδρος της Ελληνικής Ολυμπιακής Επιτροπής

## Βιογραφικά Στοιχεία
Από πολύ νωρίς στράφηκε στις αθλοπαιδιές ως μέλος του Εθνικού Γ.Σ., όπου ασχολήθηκε με τον στίβο και το μπάσκετ. Το 1972 ξεκίνησε και εν συνεχεία ολοκλήρωσε τις σπουδές του πάνω στο ναυτιλιακό αντικείμενο στο Λονδίνο στην τοπική Σχολή Εξωτερικού Εμπορίου (από όπου απέκτησε δίπλωμα «*Shipping*») και στο εκεί Πολυτεχνείο, λαμβάνοντας εξειδίκευση στους τομείς της ναυλομεσιτείας και της διαχείρισης. Την ίδια χρονική περίοδο (1974 – 1976) εργάστηκε σε ελληνική εφοπλιστική εταιρεία του Λονδίνου μέσω της οποίας εντάχθηκε στο Διεθνές Κέντρο Ναυλώσεων του Λονδίνου (“*Baltic Exchange*”). Ακολούθως γύρισε στην Ελλάδα προκειμένου να υπηρετήσει τη στρατιωτική του θητεία και αργότερα ίδρυσε συνεταιρική ναυτιλιακή εταιρεία στην οποία παρέμεινε έως το 1998, για να αποχωρήσει δημιουργώντας τη δική του εταιρεία, που διατηρεί έως σήμερα.

## Δημόσια αξιώματα
Έχει διατελέσει αρχηγός της ελληνικής αποστολής στους Θερινούς Ολυμπιακούς Αγώνες του Τόκιο το 2008 και του Λονδίνου το 2012, πρόεδρος της Διεθνούς Ολυμπιακής Ακαδημίας και της Εθνικής Ολυμπιακής Ακαδημίας, πρόεδρος της Ελληνικής Ομοσπονδίας Ιππασίας και Γενικός Γραμματέας της Διεθνούς Ένωσης Μεσογειακών Αγώνων.
## Αθλητικός παράγοντας
Ήταν αρχικά αντιπρόεδρος και μετά πρόεδρος της ερασιτεχνικής ποδοσφαιρικής ομάδας Αργοναύτης του Πειραιά από το 1981 έως το 1984. Το 1985 με τη σύμπραξη φίλων του ίδρυσε την ομάδα μπάσκετ Γ.Σ. Θησέας Θησείου, η οποία έως το έτος 1989 πέτυχε να ανέλθει πέντε αγωνιστικές κατηγορίες. Τα έτη 1989 – 1995 υπηρέτησε ως γενικός αρχηγός και αντιπρόεδρος Τ.Α.Κ. στο Τμήμα Καλαθοσφαίρισης του Πανιωνίου, με την ομάδα να κατακτά πολλές διεθνείς διακρίσεις (Κυπελλούχος Ελλάδας 1991, συμμετοχή στα ημιτελικά του Κυπέλλου Κόρατς και στην Ευρωλίγκα).

Στις 27 Ιανουαρίου 2025, εξελέγη Πρόεδρος της Ελληνικής Ολυμπιακής Επιτροπής.
## Προσωπική ζωή
Ο Ισίδωρος Κούβελος έχει πραγματοποιήσει δυο γάμους, από τον πρώτο εκ των οποίων έχει αποκτήσει τρία παιδιά, την Ισμήνη, την Φλώρα και τον Σπύρο. Δεύτερη σύζυγός του από το 1998 είναι η πρώην Υπουργός Εξωτερικών Ντόρα Μπακογιάννη.
## Πηγές
* Αρχείο Ελληνικής Ολυμπιακής Επιτροπής.
* [Σοφία Κατσαρέλη στο ''News247.gr'' ([28 Φεβρουαρίου] 2012): "*Ποιος είναι ο Ισίδωρος Κούβελος*"] 

## Παραπομπές


Κατηγορία:Έλληνες πρόεδροι αθλητικών Ομοσπονδιών
Βαλσαμάκης

Το ελληνικό επώνυμο **Βαλσαμάκης** μπορεί να αναφέρεται σε κάποιο από τα εξής πρόσωπα:

* Δημήτριος Βαλσαμάκης, αγωνιστής στην Επανάσταση του 1821
* Δήμος Βαλσαμάκης, λόγιος και πολιτικός
* Λουκάς Βαλσαμάκης ή Μπαρμπαλιάρης, αγωνιστής στην Επανάσταση του 1821
* Νικόλαος Βαλσαμάκης (γενν. 1924), αρχιτέκτονας
* Πάνος Βαλσαμάκης (1900-1986), ζωγράφος και κεραμίστας
* Τάκης Βαλσαμάκης-Δανάλης (γενν. 1903), οικονομολόγος

## Δείτε επίσης
* Μαρία Βαλσαμάκη (1898-1981), ηθοποιός
Βαλτινός

Το ελληνικό επώνυμο **Βαλτινός** μπορεί να αναφέρεται σε κάποιο από τα εξής πρόσωπα:

* Βλάσιος Βαλτινός (1827-1896), στρατιωτικός, συγγραφέας και υπουργός
* Γεώργιος Βαλτινός (1775-1887), αγωνιστής στην Επανάσταση του 1821
* Γρηγόρης Βαλτινός (γενν. 1955), 
* Δημήτριος Βαλτινός, αγωνιστής στην Επανάσταση του 1821
* Δημήτριος Βαλτινός (γενν. 1904), υποναύαρχος
* Θανάσης Βαλτινός (γενν. 1932), πεζογράφος και ακαδημαϊκός
* Ιωάννης Βαλτινός, αγωνιστής στην Επανάσταση του 1821
* Κολιός Βαλτινός, αγωνιστής στην Επανάσταση του 1821
Φορτηγό αεροσκάφος

Ένα **Φορτηγό αεροσκάφος** είναι ένα αεροσκάφος σταθερών πτερύγων, που είναι περισσότερο σχεδιασμένο για να μεταφέρει εμπορεύματα, παρά επιβάτες. Τέτοια αεροσκάφη συνήθως διαθέτουν μία ή περισσότερες μεγάλες πόρτες για τη φορτοεκφόρτωση του φορτίου. Έχουν ειδικότερα κατασκευαστικά χαρακτηριστικά που τα διαφοροποιούν από τα συμβατικά επιβατικά αεροσκάφη. Φορτηγά αεροσκάφη μπορούν να λειτουργούν από πολιτικές ή εμπορικές αεροπορικές εταιρείες, από ιδιώτες ή από ένοπλες δυνάμεις κάποιας χώρας.

## Παραπομπές


Κατηγορία:Αεροσκάφη
Κατηγορία:Αεροπορικές μεταφορές
Αεροσκάφος σταθερών πτερύγων

**Αεροσκάφος σταθερών πτερύγων** ονομάζεται το αεροσκάφος που βασίζεται στην προς τα εμπρός κίνηση για την παραγωγή ώθησης. Αυτού του είδους τα αεροσκάφη διαχωρίζονται από εκείνα που χρησιμοποιούν ένα περιστρεφόμενο ρότορα με φτερά για την παραγωγή ώθησης (ελικόπτερα). Τα αεροσκάφη σταθερών πτερύγων απαιτούν μια λωρίδα γης για προσγείωση, σε αντίθεση με τα ελικόπτερα τα οποία προσγειώνονται σε σταθερό σημείο. Τα φτερά τους είναι προσκολλημένα με την άτρακτο τους αεροσκάφους. Τα μεγέθη τους ποικίλουν, όμως κοινό χαρακτηριστικό έχουν την ξεχωριστή μονάδα παραγωγής ενέργειας (μηχανή ή προπέλα).

## Παραπομπές


Κατηγορία:Τύποι αεροσκαφών
Πολυκύτταρος οργανισμός

Οι **πολυκύτταροι [[Οργανισμός (βιολογία)|οργανισμοί]] **αποτελούνται από πάνω από ένα κύτταρα σε αντίθεση με τους μονοκύτταρους οργανισμούς, των οποίων αποτελούν μετεξέλιξη. Εμφανίστηκαν πριν από περίπου 1,5 δισεκατομμύρια έτη, με τη μετέπειτα εξέλιξη των πιο σύνθετων μορφών ζωής να στηρίζεται πάνω τους. Όλα τα είδη φυτών και ζώων αποτελούν &ndash; εξ ορισμού &ndash; δείγματα εξελιγμένων πολυκύτταρων οργανισμών. Επιπρόσθετα, εκτός από τα φυτά και τα ζώα, πολυκύτταροι οργανισμοί παρατηρούνται και σε αρκετά είδη μυκήτων και φυκών (των λεγόμενων μακροφυκών), όπως τα μανιτάρια και οι κέλπιες αντίστοιχα.

Το κύριο πλεονέκτημα της ύπαρξης πολλών κυττάρων, είναι ότι επιτρέπει σε ένα οργανισμό να μεγαλώσει το μέγεθός του, να καταναλώσει περισσότερα θρεπτικά στοιχεία από το περιβάλλον του και να αυξήσει την πολυπλοκότητά του, επιτρέποντας την εξέλιξη των διάφορων απομονωμένων συστατικών κυττάρων του.

## Παραπομπές


Κατηγορία:Βιολογικοί όροι
Κατηγορία:Εξελικτική βιολογία
Κατηγορία:Αναπτυξιακή βιολογία
Η ομάδα (ταινία)

**Η ομάδα** ή **Μπριγκάντα** (Ρωσικά: Бригада), είναι επιτυχημένη μίνι σειρά ρωσικής του 2002 στο είδος εγκληματική/δράμα, σειρά ολοκληρώνεται σε 15 επεισόδια.

## Πλοκή
Μπριγκάντα είναι μια ομάδα τεσσάρων φίλων, που μεγάλωσαν μαζί και σχημάτισαν την πιο ισχυρή συμμορία στη Μόσχα. Αρχικά έκανε δουλειές μαζί, αλλά μια μη προγραμματισμένη δολοφονία τους μεταμόρφωσε σε μια συμμορία. Τώρα ζωές τους βρίσκονται σε κίνδυνο και δεν υπάρχει ο δρόμος της επιστροφής.
## Πρωταγωνιστούν
* Σεργκέι Μπεζρούκοφ - Αλεξάντρ Νικολάεβιτς Μπέλοφ, «Σάσα Μπέλι»; γενν.28.11.1969
* Βλαντίμιρ Βντοβιτσένκοφ - Βαλέρι Κονσταντίνοβιτς Φιλάτοφ, «Φιλ»; † γενν.13.08.1968
* Ντμίτρι Ντιούζεφ - Κόσμος Γιούργεβιτς Χολμογκόροφ, «Κόσμος», «Κος»; † γενν.01.04.1969
* Πάβελ Μάικοφ - Βίκτορ Πάβλοβιτς Πτσιόλκιν, «Πτσιόλα»; † γενν.03.01.1969
* Αντρέι Πάνιν - Βλαντίμιρ Γεβγκένιεβιτς Καβέριν, «Βολόντια-Όπερ»; † р.1961
* Γεκατερίνα Γκούσεβα - Όλγκα Γεβγκένιεβνα Μπέλοβα (Σούρικοβα); р.30.10.1972

## Πατήστε κλικ σε αυτό το λινκ και θα δείτε τη θεατρική αφίσα της ταινίας
https://upload.wikimedia.org/wikipedia/ru/e/e9/Постер_сериала_«Бригада».jpg 

## Εξωτερικοί Σύνδεσμοι
* 

Κατηγορία:Ρωσικές τηλεοπτικές σειρές
Πολλαπλών ρόλων μαχητικό αεροσκάφος

Το **Πολλαπλών ρόλων μαχητικό αεροσκάφος** είναι σχεδιασμένο για εκτέλεση διαφόρων ρόλων στο πεδίο της μάχης. Μερικοί από αυτούς είναι:
*εναέρια μάχη με άλλα αεροσκάφη
*επίθεση σε στόχους εδάφους.
Σε τέτοια αεροσκάφη μπορούν να δοθούν και περισσότερες αρμοδιότητες, όπως κατασκοπία, εναέριος έλεγχος ασφαλείας και δυνατότητες ηλεκτρονικού πολέμου.

Ο κύριος λόγος ανάπτυξης αεροσκαφών πολλαπλών ρόλων είναι το κόστος παραγωγής σε σχέση με τις δυνατότητες που παρέχουν.

## Παραπομπές


Κατηγορία:Τύποι αεροσκαφών
Ντμίτρι Ντιούζεφ

Ο **Ντμίτρι Πετρόβιτς Ντιούζεφ** (Ρωσικά: Дми́трий Петро́вич Дю́жев), είναι Ρώσος ηθοποιός και τραγουδιστής.

## Ζωή
Ο Ντμίτρι γεννήθηκε και μεγάλωσε στο Άστραχαν από Ρώσους γονείς, τον Πιότρ Ντιούζεφ και την Λιουντμίλα Ντιούζεβα (1957-2003;), το 1995 αποφοίτησε από την σχολή υποκριτικής και αμέσως μετά του δόθηκαν ευκαιρίες και πρωταγωνίστησε με μεγάλους Ρώσους αστέρες. Στις 14 Φεβρουαρίου παντρεύτηκε την Τατιάνα Ντιούζεβα, ο γιος τους ο Ιβάν γεννήθηκε στις 8 Αυγούστου του 2008.

## Φιλμογραφία

### Ταινίες
* *Беременный* (Μπιεριεμιενι) (Ρωσία, 2011) ως Sergey Dobrolyubov
* *Дело було на Кубани* (Ντιελο μπουλο να Κουμπανι) (Ρωσία, 2011)
* *Utomlyonnye solntsem 2: Tsitadel* (Ρωσία, 2011) ως Banya
* *Lyubov' i zoloto* (Ρωσία, 2010) ως Archaeologist
* *Gamlet XXI vek* (Ρωσία, 2010) ως Klavdij
* *Blizkiy vrag* (Ρωσία, 2010) ως Oleg
* *Moskva, ya lyublyu tebya!* (Ρωσία, 2010)
* *Utomlyonnye solntsem 2: Predstoyanie* (Ρωσία, 2010) ως Banya
* *Kanikuly strogogo rezhima* (Ρωσία, 2009) ως Evgeni Koltsov
* *Rokery* (Ρωσία, 2009)
* *Obratnaya storona* (Καζαχστάν, 2009) ως Bek
* *Ischeznovenie* (Ρωσία, Ουκρανία, 2008)
* *Zolotaya rybka* (Ρωσία, 2008) ως Elvis
* *Tarif Novogodniy* (Ρωσία, 2008) ως Voditel' benzovoza
* *Rozygrysh* (Ρωσία, 2008) ως Aleksandr Ivanovich
* *Svoj-Chuzhoj* (Ρωσία, 2008) ως Matvej
* *Kuka* (Ρωσία, 2007) ως Roma
* *Puteshestvie s domashnimi zhivotnymi* (Ρωσία, 2007) ως Sergei
* *Antidur* (Ρωσία, 2007) ως Vel'mishev
* *Den pobedy* (Ρωσία, 2006) ως Aleksei Privalov
* *Mne ne bol'no* (Ρωσία, 2006) ως Oleg
* *Ostrov* (Ρωσία, 2006) ως otets Iov
* *Letuchaya mysh*' (Ουκρανία, 2005) ως Al'fred
* *Mechtat ne vredno* (Ρωσία, 2005) ως Andrian
* *Zhmurki* (Ρωσία, 2005) ως Simon
* *Russkoe* (Ρωσία, 2004) ως Slavka
* *Vsadnik po imeni Smert* (Ρωσία, 2004) ως Azef
* *Slushatel* (Ρωσία, 2004) ως Sidyachko
* *Kovcheg* (Ρωσία, 2002)
* *Aprel*' (Ρωσία, 2002)
**Jady, ili Vsemirnaya istoriya otravlenij* (Ρωσία, 2001)
**24 chasa* (Ρωσία, 2000)

### Τηλεόραση
**Osvoboditeli* (Ρωσία, 2010) ως ο εαυτός του
**Verbnoe voskresen'e* (Ρωσία, 2009) ως Artur
**Ty - eto ya* (Ρωσία, 2006)
**Karambol*' (Ρωσία, 2006) ως Slutskij
**Schωςtlivyy* (Ρωσία, 2005) ως Nikita
**Ohotniki za ikonami* (Ρωσία, 2005) ως Moshennik Rubl'
**Samara-gorodok* (Ρωσία, 2004) ως Nikita Khabarov
**Komanda* (Ρωσία, 2004) ως Mark Levin
**Stilet* (Ρωσία, 2003) ως Security guard at the casino
**Na uglu, u Patriarshih 3* (Ρωσία, 2003)
**Rodina zhdet* (Ρωσία, 2003) ως Nikolai Kavchugin
**Svetskie hroniki* (Ρωσία, 2002) ως Photographer Petechka
**[[Brigada]]* (Ρωσία, 2002) ως Kosmos
**Marsh Turetskogo* (Ρωσία, 2000)

### Φωνή
**[[Monsters vs Aliens|Monstry protiv prisheltsev]]* (ΗΠΑ, 2009) ως The Missing Link
**Pro Fedota-streltsa, udalogo molodtsa* (Ρωσία, 2008) ως General
**Lyagushachij raj* (Ρωσία, 2007)

### Θέατρο
Moscow Art Theatre (2006–present):
*2006 - *Primadonny*
*2009 - *[[Home of the Gentry|Dvoryanskoe gnezdo]]*

## Παραπομπές


## Εξωτερικοί σύνδεσμοι

*
* Unofficial site
* Kino-teatr.ru
* Kinopoisk.ru
* Ruskino.ru 
* Kinomania.ru

Κατηγορία:Ρώσοι τραγουδιστές
Κατηγορία:Ρώσοι ηθοποιοί
Ωριαία αστρολογία

**Ωριαία αστρολογία** είναι αρχαίος κλάδος της αστρολογίας ο οποίος βασίζεται στις τεχνικές που χρησιμοποιούσαν οι Αρχαίοι Έλληνες και οι Αρχαίοι Αιγύπτιοι  ώστε να παρέχει απαντήσεις σε συγκεκριμένες ερωτήσεις με βάση τη χρονική στιγμή που έγινε η ερώτηση. Σπουδαία παραδείγματα είναι ο Δωρόθεος της Σιδώνος , ο Μανίλιος , ο Ερμής Τρισμέγιστος, ο Ηφαιστίωνας , ο Βέττιος Βαλέντιος, ο Κλάβδιος Πτολεμαίος, ο Αντίοχος Αθηναίος, ο Παύλος Αλεξανδρεύς, ο Ολυμπιόδωρος, ο Αμπού-Μασάρ, που έζησε τον 8ο αιώνα μ.Χ και αποτέλεσε τον κεντρικό ιδρυτή της Ισλαμικής Αστρολογίας και ο Ντέιβιντ Πίνγκριν.

Η διαδικασία είναι η εξής: Ο ενδιαφερόμενος πηγαίνει στον αστρολόγο με ένα ζητούμενο και του υποβάλει μια ερώτηση. Ο αστρολόγος, αφού ακούσει με προσοχή την ερώτηση του ερωτώντα, καταστρώνει τον **ωριαίο χάρτη** του ενδιαφερομένου, δίνοντας βάση σε δυο καίρια στοιχεία: την **ώρα** που γίνεται η ερώτηση και τις **γεωγραφικές συντεταγμένες** του τόπου στον οποίο βρίσκεται ο αστρολόγος. 
  

Υπάρχουν τρία παρεμφερή συστήματα ωριαίας αστρολογία με σχετικές τεχνικές:
***Ωριαία αστρολογία** (παρόν - απαντά στην συγκεκριμένη ερώτηση)
***Αστρολογία του γεγονότος** (περιγράφει την ιστορία της ερώτησης - τι συνέβη στο παρελθόν) 
***Αστρολογία επιλογής** (διαβλέπει τι θα ακολουθήσει στο μέλλον - πώς θα εξελιχθεί αν τα γεγονότα κυλήσουν ανεπηρέαστα).

## Παραπομπές

Κατηγορία:Αστρολογία
Γναθοστόματα

**Γναθοστόματα** ονομάζονται τα σπονδυλωτά που διαθέτουν δύο γνάθους. Ο όρος προέρχεται από το ελληνικό *γνάθος* + *στόμα*. Η ποικιλότητα των γναθοστομάτων αριθμεί περίπου 60.000 είδη, τα οποία αποτελούν το  99% όλων των ζωντανών σπονδυλωτών. Επιπλέον στις αντίθετες γνάθους, τα ζωντανά γναθοστόματα έχουν επίσης δόντια, ζευγαρωτές αποφύσεις και έναν οριζόντιο ημικυκλικό σωλήνα του εσωτερικού αφτιού, μαζί με φυσιολογικούς και κυτταρικούς ανατομικούς χαρακτήρες όπως τα περιβλήματα μυελίνης των νευρώνων.

## Παραπομπές
Κρανιωτά

Τα **Κρανιωτά** είναι ένας προτεινόμενος κλάδος των Χορδωτών ζώων που περιλαμβάνει τους Μυξίνες, τους Πετρομυζοντίδες (περιλαμβάνοντας τα πετρόμυζα) και τα Γναθοστόματα ως ζώντες αντιπροσώπους. Όπως φαίνεται από την ονομασία τους,  τα Κρανιωτά είναι χορδωτά ζώα που διαθέτουν (οστέινο ή χόνδρινο) κρανίο.

## Παραπομπές


* 
* 

Κατηγορία:Χορδωτά
Αλ Ιτιχάντ Τζέντα (καλαθοσφαίριση)

Η **Αλ Ιτιχάντ Τζέντα** (αραβικά: نادي الاتحاد) είναι ομάδα καλαθοσφαίρισης με έδρα την πόλη λιμάνι της Ερυθράς Θάλασσας, την Τζέντα στη Σαουδική Αραβία. Αγωνίζεται στην 1η Κατηγορία Σαουδικής Αραβίας.

## Αξιοσημείωτοι παίκτες
Οι σημαίες υποδεικνύουν την εθνική ομάδα στην οποία αγωνίζεται ο κάθε παίκτης, στις διοργανώσεις της FIBA. Οι παίκτες μπορούν να κατέχουν λοιπές μη-FIBA ιθαγένειες οι οποίες δεν εμφανίζονται.
* Μουσταφά Αλ-Χοσαουί  2 περίοδοι: '05-'07
* Αλί Αλ-Μαγκρίμπι  10 περίοδοι: '97-'02, '03-'11
* Γκοντ Σάμγκοντ  3 περίοδοι: '02, '03-'05
* Μαχμούντ Αμπντούλ-Ραούφ 1 περίοδος: '07-'08

## Επιτυχίες
### Διεθνείς
* **FIBA Asia Champions Cup**: 
** **Πρωταθλήτρια (1)**: 2001
** Φιναλίστ (2): 2000, 2002

## Παραπομπές


## Εξωτερικοί σύνδεσμοι
* asia-basket.com Προφίλ συλλόγου

Σαουδικη Αραβια
Κατηγορία:Ιδρύσεις ομάδων καλαθοσφαίρισης το 1927
Άχου Τονγκαρίκι

To **Άχου Τονγκαρίκι** (**Ahu Tongariki)** είναι το μεγαλύτερο *άχου* (πέτρινη πλατφόρμα αγαλμάτων) στο νησί του Πάσχα της Χιλής, η κατασκευή του οποίου εκτιμάται στο 1250 με 1500 μ.Χ.. Τα λίθινα αγάλματα των μοάι είχαν πέσει κατά την διάρκεια των εμφυλίων πολέμων του 17ου και 18ου αιώνα στο νησί, και κατά τον 20ο αιώνα είχαν παρασυρθεί από τσουνάμι. Ωστόσο αναστηλώθηκαν κατά την διάρκεια της δεκαετίας του 1990 με την βοήθεια του πανεπιστημίου της Χιλής, και υπάρχουν δεκαπέντε μοάι εκ των οποίων και ένα που ζυγίζει 86 τόνους, και είναι το μεγαλύτερο που ανεγέρθηκε ποτέ στο νησί. 

Η τοποθεσία βρίσκεται στην νότια πλευρά του νησιού, και σε απόσταση ενός χιλιομέτρου από το ηφαίστειο του Ράνο Ραράκου στην περιοχή του εθνικού πάρκου Ράπα Νουί.

## Εξωτερικοί σύνδεσμοι
*Splendid Isolation: Art of Easter Island, Μητροπολιτικό Μουσείο Τέχνης της Νέας Υόρκης με υλικό για το Άχου Τονγκαρίκι
*  Κέντρο μελετών Νησιού του Πάσχα στο Πανεπιστήμιο της Χιλής

## Παραπομπές


## Εξωτερικοί σύνδεσμοι
* 

Κατηγορία:Νησί του Πάσχα